Wolf Erlbruch

Wolf Erlbruch (født 30. juni 1948 i Wuppertal i tidligere Vest-Tyskland, død 11. desember 2022) var en tysk illustratør og barnebokforfatter. Han tegnet til en mengde bildebøker for barn, flere av dem med egen tekst. Erlbruch var blant de mest toneangivende illustratørene og bokkunstnerne på 2000-tallet og mottok en rekke priser, deriblant en ALMA.


== Arbeid ==
Erlbruch studerte grafikk og design med hovedvekt på tegning ved Folkwang-Hochschule für Gestaltung i Essen fra 1967. I 1974 begynte han som illustratør i reklamebransjen. Erlbruch tegnet med stor suksess for internasjonale magasiner og ble hedret flere ganger av Art Directors Club i New York.  På 1980-tallet begynte Erlbruch å tegne til og etterhvert skrive barnebøker. Hans første bildebok, Der Adler, der nicht fliegen wollte, kom i 1985. I 1990 fikk Erlbruch stillingen som professor i illustrasjon ved Fachhochschule Düsseldorf. Fra 1997 har han vært professor innen fagkretsen arkitektur, design og kunst ved Bergischen Universität Gesamthochschule Wuppertal.
Erlbruchs bøker rommer både enkle historier, som i Den lille muldvarpen som ville vite hvem som hadde bæsjet på hodet hans, såvel som eksistensielle temaer som i Am Anfang («I begynnelsen»)  og «Det store spørsmålet». Det er likevel først og fremst bildene som fanger leserens oppmerksomhet. Erlbruch kombinerer morsomme dyr og karikerte figurer i en klassisk bildeboktradisjon med postmoderne estetikk og et mesterlig, grafisk håndverk. Streken er sikker og uanstrengt og bildekomposisjonene slående. Illustrasjonene er ofte utført i collageteknikk.
Wolf Erlbruchs bøker har blitt oversatt til en rekke språk over hele verden, og han har nådd både barn og voksne med sin fantasifulle og sofistikerte, men samtidig publikumsvennlige stil. Våren 2006 mottok Wolf Erlbruch H.C. Andersen-medaljen, «barnelitteraturens nobelpris», for illustrasjonskunsten sin. 
Wolf Erlbruch bor med familien sin i Wuppertal.


=== Bøker med tekst og illustrasjoner av Erlbruch ===
1990: Die fürchterlichen Fünf
1991: Leonard
1992: Das Bärenwunder
1995: Frau Meier, die Amsel
1995: Zehn grüne Heringe
1998: Mein kleiner Hund Mister in der Nacht
1998: Engel und anderes Geflügel
1999: Nachts
2004: Die große Frage
2007: Ente, Tod und Tulpe


=== Bøker med Erlbruchs illustrasjoner ===
1985: James Aggrey: Der Adler der nicht fliegen wollte (The parable of the eagle eller «Ørnen som ikke kunne fly»)
1990: Werner Holzwarth:  Vom kleinen Maufwurf, der wissen wollte, wer ihm auf den Kopf gemacht hat
1993: John Saxby: Die Abenteuer von Eduard Speck
1994: Gioconda Belli: Die Werkstatt der Schmetterlinge
1996: Thomas Winding: Mein kleiner Hund Mister
1996: Valérie Dayre: Die Menschenfresserin
1998: Johann Wolfgang von Goethe: Das Hexeneinmaleins
1998: Miriam Pressler (etter Yaakov Shabtai): Die wundersame Reise des kleinen Kröterichs
1998: John Saxby: Neue Abenteuer von Eduard Speck
2000: Karl Philipp Moritz: Neues ABC Buch
2003. Bart Moeyaert: Am Anfang
2003: Dolf Verroen: Ein Himmel für den kleinen Bären
2006: Bart Moeyaert: Olek schoß einen Bären
2008: Heinz Janisch: Der König und das Meer


== Oversettelser til norsk ==
2002: Werner Holzwarth: Den lille muldvarpen som ville vite hvem som hadde bæsjet på hodet hans – originaltittel: Vom kleinen Maulwurf, der wissen wollte, wer ihm auf den Kopf gemacht hat
2004: Wolf Erlbruch: Om natta – originaltittel Nachts, utgitt av Omnipax forlag
2007: Wolf Erlbruch: And, Døden og tulipanen – originaltittel Ente, Tod und Tulpe, oversatt av Johann Grip, utgitt av Heinesen forlag
2007: Wolf Erlbruch: Det store spørsmålet – originaltittel Die große Frage, oversatt av Ragnar Hovland, utgitt av Mangschou forlag på bokmål og nynorsk
2009: Heinz Janisch: Kongen og havet – originaltittel Der König und das Meer, oversatt av Johann Grip, utgitt av Heinesen forlag


== Priser (utvalg) ==
1993: Deutscher Jugendliteraturpreis for bildeboka Das Bärenwunder
1993:  Schnabelsteherpreis
1993:  Barne- og ungdomsbokprisen LUCHS (deles ut av Die Zeit og Radio Bremen) for bildeboka Nachts
1993:  Wuppertal bys kulturpris Von der Heydt
2003:  Leipzig bys Gutenbergpris
2003:  Den tyske barnelitteraturprisens spesialpris («Sonderpreis des Deutschen Jugendliteraturpreises»)
2004:  Ragazzi Award fra Barnebokmessa i Bologna
2006: H.C.Andersenmedaljen for illustrasjon
2017: Litteraturprisen til minne om Astrid Lindgren


== Referanser ==


== Eksterne lenker ==
(en) Wolf Erlbruch på Internet Movie Database 
(fr) Wolf Erlbruch på Allociné 
(en) Wolf Erlbruch hos The Movie Database 
(en) 2017 Astrid Lindgren Memorial Award laureate, alma.se
(en) Om Erlbruch og bildene (på engelsk)
(de) Om Erlbruch og Gutenberg-prisen 2003 (på tysk)
(no) Norsk anmeldelse av Om natta